b'\n_START_ARTICLE_\nVila Malina\n_START_SECTION_\nVsebina pravljice\n_START_PARAGRAPH_\nVila Malina je zgodba o vili brez imena. Nima star\xc5\xa1ev, saj nobena vila nima star\xc5\xa1ev. Potika se po gozdu in hodi od ene \xc5\xbeivali do druge, od studenca do lilije \xe2\x80\xa6 Je zelo umazana vila, saj se ne umiva rada, poleg tega pa ji studenec to tudi ote\xc5\xbeuje. Drugi prebivalci gozda je namre\xc4\x8d ne marajo. Nekega dne pa zagleda malino in se odlo\xc4\x8di da bo njena, prav tako pa se odlo\xc4\x8di, da ji bo ime Malina, torej Vila Malina. Preden dobi malino ima te\xc5\xbeave, saj ji pri tem nagaja je\xc5\xbe, ki ji maline no\xc4\x8de odstopiti in pravi, da je njegova. Vendar se na koncu za vilo sre\xc4\x8dno izte\xc4\x8de, saj dobi malino.\n_START_SECTION_\nPredstavitev literarnega lika\n_START_PARAGRAPH_\n\xc2\xbbJaz sem vila, jaz sem vila,_NEWLINE__NEWLINE_vile je pa treba rad imeti,_NEWLINE__NEWLINE_jaz sem vila, jaz sem vila,_NEWLINE__NEWLINE_ne pa \xc4\x8dudno bitje kakor ti,_NEWLINE__NEWLINE_jaz sem vila, jaz sem vila,_NEWLINE__NEWLINE_z vilo je pa treba potrpeti,_NEWLINE__NEWLINE_ker sem vila, prava vila,_NEWLINE__NEWLINE_ne prenesem neprijaznosti.\xc2\xbb_NEWLINE_Vila Malina sama zase pravi, da jo mora\xc5\xa1 imeti rad. Vendar ni tako, prebivalci gozda je namre\xc4\x8d ne marajo, saj je umazana vila. Je tudi svojeglava. Predstavlja tipi\xc4\x8den otro\xc5\xa1ki lik v pravljicah. Potrebuje potrpe\xc5\xbeljivost in prijaznost od ostalih, drugi jo morajo razumeti in ji pomagati, ter jo imeti radi. Vila Malina hrepeni tudi po malini; to je za njo, kot za otroke v pravljicah, ki hrepenijo po ne\xc4\x8dem bolj\xc5\xa1im, nekaj te\xc5\xbeko dosegljivega. Vila ima to sre\xc4\x8do, da malino tudi dobi, in to jo spravi v dobro voljo. Iz tega vidimo, da je zadovoljna \xc5\xbee z majhno stvarjo.\n_START_SECTION_\nIzdaje\n_START_PARAGRAPH_\nPrva izdaja knjige je iz leta 1987 in sicer v Ljubljani v zalo\xc5\xbebi Dokumentarna. Sledijo pa ji izdaje v letu 1988, prav tako v Ljubljani, in \xc5\xa1e leta 2005 v zalo\xc5\xbebi Mladinska knjiga._NEWLINE_Pravljico je mogo\xc4\x8de dobiti tudi na zvo\xc4\x8dni kaseti ali na CD plo\xc5\xa1\xc4\x8di._NEWLINE_Pravljica je bila prvi\xc4\x8d uprizorjena kot lutkovna predstava leta 1996 v Lutkovnem gledali\xc5\xa1\xc4\x8du Ljubljana v re\xc5\xbeiji Braneta Vi\xc5\xbeintina in Svetlane Makarovi\xc4\x8d.'